钦定古今图书集成/明伦汇编/氏族典/第421卷 > 《廖用贤尚友录》 > 尹台
## 钦定古今图书集成/明伦汇编/氏族典/第421卷 > 《廖用贤尚友录》 > 尹台

按《江西通志》：“台字崇基，永新人，嘉靖进士，授编修，分
校《礼闱策问》。《重臣权臣录》呈上，取《臣鉴录》《贤奸传》省
览，为之感动。辅臣严嵩心衔之，出为南祭酒。嵩举酒
曰：‘先生行矣，何以教不穀’？台从容请曰：‘杨继盛狂生，
愿相公左右之，弗贻盛世’”，有“杀谏臣名。”历南吏部侍郎，当京察，力持正论，善类多赖以全。建崇正书院，割
田以给来学，读书至老不倦。